b'\n_START_ARTICLE_\nJoe Fagan\n_START_SECTION_\nKarriere\n_START_PARAGRAPH_\nJoe Fagan sin spillerkarriere ble stort sett tilbrakt i Manchester City, hvor han undertegnet kontrakten for klubben i 1938. Andre verdenskrig \xc3\xb8dela mye av hans karriere som spiller, men han var med p\xc3\xa5 laget som rykket opp til \xc3\xb8verste niv\xc3\xa5 i 1946/47-sesongen._NEWLINE_Fagan startet sin trenerkarriere i Nelson i som spillende manager, hvor han ledet klubben til mesterskap i Lancashire Combination under sin f\xc3\xb8rste sesong i 1952. Senere ble han assistenttrener for Rochdale i 1954, under ledelse av Harry Catterick, f\xc3\xb8r han ble ansatt i Liverpool FC i 1958._NEWLINE_I desember 1959 ble Bill Shankly ansatt som manager i Liverpool. Han etablerte The Boot Room, et tidligere materialrom som ble omgjort til et sted for trenerne. Fagan var sammen med Shankly og Bob Paisley sentral i bruken av det historiske rommet, og er i dag regnet som en legende i klubben p\xc3\xa5 lik linje med Shankly og Paisley._NEWLINE_I 1983 ble Fagan ansatt som manager for klubben. Han var spesielt kjent for kj\xc3\xb8pet av Jan M\xc3\xb8lby, som ble en fremragende spiller for klubben. Hans to-\xc3\xa5rs kontrakt varte til sommeren 1985, og det virket hele tiden sv\xc3\xa6rt usannsylig at han ville forlenge kontrakten. I 1983/84-sesongen ble han historisk, da han f\xc3\xb8rte klubben til The Treble, og vant Ligacupen, ligaen og Serievinnercupen med Anfield-klubben._NEWLINE_Den 29. mai 1985, bare timer etter Heysel-tragedien, annonserte han at han ville trekke seg, og ble etterfulgt av en annen Liverpool-legende Kenny Dalglish.'